rejauldu/bengali-wikipedia huggingface dataset:
স্নেক ক্রিক () হলো ইউটা অঙ্গরাজ্যের ওয়াসাচ কাউন্টিতে অবস্থিত প্রোভো নদীর মধ্যভাগের একটি  দীর্ঘU.S. Geological Survey. National Hydrography Dataset high-resolution flowline data. The National Map, accessed November 9, 2020 দক্ষিণ-পূর্ব দিকে প্রবাহিত স্রোতস্বিনী উপনদী।  ইতিহাস  স্নেক ক্রিকের নামকরণ করা হয়েছিল একটি শুষ্ক "হট পট" (hot pot)-এ থাকা র‍্যাটলস্নেকের বাসার ওপর ভিত্তি করে। হট পট হলো প্রাকৃতিক উষ্ণ প্রস্রবণ দ্বারা সৃষ্ট গর্তের মতো নিচু জায়গা, যা টুফা (ক্যালসিয়াম কার্বনেট)-এর ঢিবির মধ্যে তৈরি হয়। সাপগুলোকে ক্ষতিকর কীট হিসেবে দেখা হতো এবং তাদের নির্মূল করা হয়। পরবর্তীকালে এই শুষ্ক পটটি একটি চুনাপাথরের খনিতে পরিণত হয়। স্নেক ক্রিক ক্যানিয়নে ১৮৯৪ সাল থেকে উল্লেখযোগ্য খনির কার্যকলাপ শুরু হয়, যখন একজন প্রতিবেদক স্নেক ক্রিক ক্যানিয়নের শীর্ষ থেকে পাওয়া "তামার একটি সুন্দর নমুনা" সম্পর্কে লেখেন। ১৮৯৭ সালে, স্টিমবোট কোম্পানি স্নেক ক্রিকের উৎসমুখে কাজ শুরু করে।  জলবিভাজিকা এবং গতিপথ  স্নেক ক্রিকের উৎপত্তি সানসেট পিক-এর দক্ষিণ-পূর্ব ঢালে, যা ব্রাইটন থেকে প্রায়  দক্ষিণে অবস্থিত। এটি স্নেক ক্রিক ক্যানিয়নের মধ্য দিয়ে দক্ষিণ-পূর্বে প্রবাহিত হয়েছে এবং ল্যাভিনা ক্রিক (প্রবাহের দিকে বামে) ও অন্যান্য ছোট উপনদী গ্রহণ করে, যতক্ষণ না এটি ওয়াসাচ মাউন্টেন স্টেট পার্ক-এর গিরিখাতের পাদদেশে পাইন ক্রিকের সাথে মিলিত হয়। পাইন ক্রিক, ঘুরে, নর্থ পাইন ক্যানিয়ন রোড বরাবর নিচে নেমে আসে এবং WOW (ওয়াসাচ ওভার ওয়াসাচ) ট্রেইল-এর সমান্তরালে চলে। এখান থেকে স্নেক ক্রিক হেবার উপত্যকার পশ্চিম প্রান্তে মিডওয়ে শহরের মধ্য দিয়ে দক্ষিণে প্রবাহিত হয়। মিডওয়ের দক্ষিণ দিক দিয়ে যাওয়ার পর, স্নেক ক্রিক ডিয়ার ক্রিক জলাধার-এর ঠিক উপরে প্রোভো নদীর মধ্যভাগের সাথে মিলিত হয়।  বাস্তুসংস্থান এবং সংরক্ষণ  ১৯৯৫ সাল থেকে স্নেক ক্রিক ক্যানিয়নের বেশিরভাগ অংশ সুরক্ষিত করা হয়েছে। এর সূচনা হয় ইউটা ওপেন ল্যান্ডস, স্নেক ক্রিক প্রিজারভেশন সোসাইটি, দ্য নেচার কনজারভেন্সি এবং ইউটা ডিভিশন অফ পার্কস অ্যান্ড রিক্রিয়েশন কর্তৃক ৭৫৮ একর জমি কেনার মাধ্যমে। পরবর্তী সময়ে আরও জমি কেনার মাধ্যমে সংরক্ষিত এলাকার পরিমাণ ৯১৭ একরে বৃদ্ধি পায়। যদিও স্নেক ক্রিক প্রোভো নদীর প্রবাহে মাত্র ২০% পানি সরবরাহ করে, তবে এই ক্রিক দ্বারা বাহিত আর্সেনিক এবং অন্যান্য লেশমাত্রিক মৌল নদীতে এদের ঘনত্ব চারগুণ বাড়িয়ে দেয়। নিম্ন স্নেক ক্রিক বরাবর দুগ্ধ খামার থেকে আসা ফসফেট এবং নাইট্রেট দূষণ নিম্ন মধ্য প্রোভো এবং ডিয়ার ক্রিক জলাধারকে উল্লেখযোগ্যভাবে দূষিত করেছিল, কিন্তু ১৯৮০-এর দশকে একটি বড় পরিচ্ছন্নতা অভিযানের মাধ্যমে এর উন্নতি ঘটানো হয়।  আরও দেখুন   ওয়াসাচ মাউন্টেন স্টেট পার্ক  তথ্যসূত্র    বহিঃসংযোগ   Category:ইউটার নদী Category:ওয়াসাচ কাউন্টি, ইউটার নদী
ছবির বিশ্বাসঘাতকতা () বেলজিয় পরাবাস্তববাদী চিত্রশিল্পী র‍্যনে মাগ্রিত আঙ্কিত ১৯২৯ সালের চিত্রকর্ম। এটি এছাড়াও এটা পাইপ নয় এবং বায়ু এবং গান নামেও পরিচিত। মাগ্রিত তাঁর ৩০ বছর বয়সে চিত্রকর্মটি এঁকেছিলেন। বর্তমানে এটি লস অ্যাঞ্জেলেস কাউন্টি মিউজিয়াম অব আর্টে প্রদর্শিত হচ্ছে। এটি মাগ্রিতের সবচেয়ে বিখ্যাত চিত্রকর্মগুলির মধ্যে একটি। ১৯২৮ থেকে ১৯৬৬ সাল পর্যন্ত ম্যাগ্রিট তার বেশকিছু চিত্রকর্মে বস্তুর সনাক্তকরণ এবং উপস্থাপনার মধ্যে সম্পর্কের এই বক্তব্যটি তৈরি করেছিলেন, যে কাজের ধারাবাহিকটি স্বপ্নের চাবিকাঠি (La Clef des songes) দিয়ে শুরু হয়েছিল এবং ছবির বিশ্বাসঘাতকতা (La Trahison des Images) চিত্রকর্মেের মাধ্যমে শেষ হয়েছিল।  চিত্রকর্মটি একটি পাইপের ছবি প্রতিনিধিত্ব করে। চিত্রকর্মে মাগ্রিত পাইপটির নিচে ফরাসি ভাষায় লিখেছেন "", যার অর্থ "এটি পাইপ নয়"। মূলত এটি একটি বাস্তবসাদৃশ পাইপের ছবি হলেও এটি সত্যিকার কোনো পাইপ নয়, যেহেতু এতে তামাক ভরে ধূমপান করা সম্ভব নয়।  প্রসঙ্গ বিষয় "Ceci n'est pas une pipe" টেক্সট সহ পাইপের থিমটি Les Mots et Les Images, La Clé des Songes, Ceci n'est pas une pipe (L'air et la chanson), The Tune and Also the Words, Ceci n’est pas une pomme, এবং Les Deux Mystères লেখায় প্রসারিত।  চিত্রকর্মটি কখনও কখনও প্যারাভাষা দ্বারা প্রদত্ত মেটা বার্তার উদাহরণ হিসাবে দেওয়া হয়, যেমন আলফ্রেড কোরজিবস্কির "শব্দ কোনো বস্তু নয়" এবং ""মানচিত্র কোনো অঞ্চল নয়", সেইসাথে ডেনিস ডিডেরোটের এটি গল্প নয়।  ১৯২৯ সালের ১৫ ডিসেম্বর, পল এলুয়ার এবং অঁদ্রে ব্র‍্যতোঁ La Revolution surréaliste (পরাবাস্তববাদী বিপ্লব) কবিতা সম্পর্কে একটি প্রবন্ধ প্রকাশ করেন কবি পল ভ্যালেরির  ১৯২৯ সালের ২৮ সেপ্টেম্বরে প্রকাশিত Les Nouvelles littéraires-তে "Notes sur la poésie" প্রকাশনার প্রতিক্রিয়া হিসাবে। ভ্যালেরি যখন লিখেছিলেন "কবিতা হলো বেঁচে থাকা", তখন এলুয়ার এবং ব্র‍্যতোঁ এ নিয়ে মজা করেছিলেন এবং মাগ্রিতের চিত্রকর্মেের উল্লেখ হিসেবে লিখেছিলেন "কবিতা একটি পাইপ"।  La Révolution surréaliste-এর একই সংস্করণে, মাগ্রিত "Les mots et les images" গদ্যে (যেখানে চিত্রের সাথে শব্দের খেলার চিত্র তুলে ধরা হয়েছে), প্রেমের উপর সমীক্ষায় তার উত্তর, এবং Je ne vois pas la [femme] cachée dans la forêt, একটি চিত্রকঙ্কণ মূকনাটক তুলা ধরেছেন, যার চারপাশে ষোলজন পরাবাস্তববাদীর চোখ বন্ধ করা ছবি রয়েছে, যার মধ্যে ম্যাগ্রিট নিজেও রয়েছেন।  তথ্যসূত্র  আরও পড়ুন      বহিঃসংযোগ     বিষয়শ্রেণী:১৯২৯-এর চিত্রকর্ম বিষয়শ্রেণী:র‍্যনে মাগ্রিতের চিত্রকর্ম বিষয়শ্রেণী:শিল্পকলায় জল বিষয়শ্রেণী:পরাবাস্তববাদী চিত্রকর্ম বিষয়শ্রেণী:ক্যানভাসে তৈলচিত্র বিষয়শ্রেণী:হেঁয়ালি বিষয়শ্রেণী:বাক্যালঙ্কার কৌশল
রাউতভাটা () ভারতের রাজস্থান রাজ্যের চিতোরগড় জেলার একটি শহর ও পৌরসভা এলাকা।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৩২৫ মিটার (১০৬৬ ফুট)।   জনসংখ্যার উপাত্ত  ভারতের ২০০১ সালের আদমশুমারি অনুসারে রাওয়াতভাতা শহরের জনসংখ্যা হল ৩৪,৬৭৭ জন। এর মধ্যে পুরুষ ৫৩% এবং নারী ৪৭%।  এখানে সাক্ষরতার হার ৭২%। পুরুষদের মধ্যে সাক্ষরতার হার ৭৯% এবং নারীদের মধ্যে এই হার ৬৫%। সারা ভারতের সাক্ষরতার হার ৫৯.৫%, তার চাইতে রাওয়াতভাতা এর সাক্ষরতার হার বেশি।  এই শহরের জনসংখ্যার ১৪% হল ৬ বছর বা তার কম বয়সী।   তথ্যসূত্র   বিষয়শ্রেণী:রাজস্থানের শহর ও নগর বিষয়শ্রেণী:ভারতের পৌর এলাকা বিষয়শ্রেণী:ভারতের পৌরসভা
সাসি পুন্নু বা সাসুই পুনহুন (}};  ; ; ,  ) হল সিন্ধি, বেলুচি এবং পাঞ্জাবী লোককাহিনীর একটি লোককথা। এটি সিন্ধুর সাতটি জনপ্রিয় বিয়োগান্তক রোম্যান্সের একটি। বাকি ছয়টি হল উমর মারভি, মোমাল রানো, সোহনি মেহর, লীলান চানেসার, সোরাথ রাই দিয়াচ, এবং নুরি জাম তামাচি। পাঞ্জাবে এটি চারটি রোম্যান্সের মধ্যে সবচেয়ে জনপ্রিয়। বাকি তিনটি হল হীর রাঞ্জা, সোনি মহিওয়াল এবং মির্জা সাহেবান।Sahibaan remains unheard The Hindu (newspaper), Published 11 October 2016, Retrieved 8 November 2020 এটি বেলুচিস্তানের অন্যতম জনপ্রিয় লোককাহিনীও বটে। গল্পটি একজন বিশ্বস্ত প্রেমিকাকে নিয়ে যে তার প্রিয় স্বামীকে খুঁজতে গিয়ে যে কোনও অসুবিধা সহ্য করবে, তার স্বামী প্রতিদ্বন্দ্বীদের দ্বারা তার থেকে বিচ্ছিন্ন হয়েছিল।  উৎপত্তি  এই কাহিনীর প্রথম উল্লেখ কাজী কাদানের গ্রন্থে পাওয়া যায়। পরে সিন্ধুর কিংবদন্তি কবি  শাহ লতিফ ভিট্টাইয়ের প্রপিতামহ বুলরির শাহ আব্দুল করিমের করিম জো রিসালোতে পাওয়া যায়। গল্পটি শাহ জো রিসালোতে আবির্ভূত হয়েছে এবং সিন্ধুর সাতটি জনপ্রিয় বিয়োগান্তক রোম্যান্সের অংশ, যা সাধারণত সিন্ধুর সাত রাণী নামে পরিচিত। পরে এটি হাশেম শাহ পাঞ্জাবি ভাষায় পুনরায় বলেন।  পুন্নু  পুন্নহুন (পুন্নু নামেও বানান করা হয়) ছিলেন মীর আলি বা আরির পুত্র, বেলুচিস্তানের কেচের একজন বালুচ শাসক।  তথ্যসূত্র   বিষয়শ্রেণী:সিন্ধি ব্যক্তি
কুয়েতের অর্থনীতি হচ্ছে একটি ছোট পেট্রোলিয়ামভিত্তিক অর্থনীতি। কুয়েতি দিনার বিশ্বের মুদ্রাগুলোর মধ্যে সর্বোচ্চ মূল্যবান একক। অ-পেট্রোলিয়াম শিল্প আর্থিক সেবা খাতে অন্তর্ভুক্ত। বিশ্বব্যাংকের মতে মাথাপিছু আয়ের ক্ষেত্রে কুয়েত বিশ্বের চতুর্থ ধনী দেশ। মাথাপিছু আয়ের ক্ষেত্রে কুয়েত "জিসিসি" দেশেগুলোর মধ্যে দ্বিতীয় ধনী দেশ (কাতারের পরে)।"GDP per capita, PPP (current international $)", World Development Indicators database, World Bank. Database updated on 14 April 2015.GDP – per capita (PPP) , The World Factbook, Central Intelligence Agency.Economic Outlook Database, October 2015, International Monetary Fund. Database updated on 6 October 2015.  অর্থব্যবস্থা  জিসিসি'র আর্থিক শিল্পে কুয়েতের অগ্রণী অবস্থান রয়েছে। পর্যটন, পরিবহন এবং বৈচিত্র্য অন্যান্য আর্থিক খাতে অনুপস্থিত থেকে কুয়েত তার উপসাগরীয় প্রতিবেশীদের থেকে নিজেকে বিচ্ছিন্ন করে ফেলেছে।  কুয়েতের (উপসাগরীয় রাজতন্ত্রগুলোর মধ্যে) ঐতিহাসিক প্রাধান্য ১৯৫২ সালে ন্যাশনাল ব্যাংক অফ কুয়েত প্রতিষ্ঠার তারিখ থেকে শুরু হয়েছে। ব্যাংকটি উপসাগরীয় অঞ্চলের প্রথম স্থানীয় বাণিজ্যিক কর্পোরেশন ছিল। ১৯৭০-এর দশকের শেষের দিকে এবং ১৯৮০-এর দশকের প্রথম দিকে উপসাগরীয় সংস্থার শেয়ারগুলোতে একটি বিকল্প শেয়ার বাজার হিসেবে সৌক-আল-মানখ কুয়েত আবির্ভূত হয়েছিল।  কুয়েতের একটি বিশাল সম্পদ-ব্যবস্থাপনা শিল্প রয়েছে। কুয়েতি বিনিয়োগ সংস্থাগুলো অন্য কোনও জিসিসি দেশের তুলনায় বেশি সম্পদ পরিচালনা করে। কুয়েত ফাইন্যান্সিয়াল সেন্টার মোটামুটি গণনা করে আনুমানিক হিসাব করেছে যে কুয়েত সংস্থাগুলো সম্পদ জিসিসি অধীনে পরিচালিত মোট সম্পদের এক তৃতীয়াংশেরও বেশি। আর্থিক শিল্পে কুয়েতের আপেক্ষিক শক্তি তার শেয়ার বাজার (স্টক মার্কেটে) বিস্তৃত। বহু বছর ধরে কুয়েতি বিনিময় তালিকাভুক্ত সমস্ত সংস্থার মোট মূল্যায়ন সৌদি আরবি ছাড়া অন্য যে কোনও জিসিসি দেশের মূল্যের চেয়ে অনেক বেশি। ২০১১ সালে আর্থিক ও ব্যাংকিং কোম্পানিগুলো কুয়েতি বাজারের মূলধনের অর্ধেকের বেশি করে তৈরি করেছিল। সমস্ত উপসাগরীয় দেশগুলোর মধ্যে কুয়েতের আর্থিক-খাতের সংস্থাগুলোর মোট মূলধন ছিল সৌদি আরবের পড়ে দ্বিতীয় স্থানে।  খনিজ তেল   ১৯৩৪ সালে কুয়েতের আমির কুয়েত তেল কোম্পানি (কেওসি)-কে একত্রীকরণের অনুমতি প্রদান করেন, যৌথভাবে অ্যাংলো-ফার্সি তেল কোম্পানি (পরবর্তী ব্রিটিশ পেট্রোলিয়াম কোম্পানি) এবং উপসাগরীয় তেল কর্পোরেশন ১৯৭৬ সাল কেওসি'কে ক্রয় করে। কুয়েতি সরকার কেওসি'কে জাতীয়করণ করে। পরের বছর কুয়েত এবং সৌদি আরবের মধ্যে বিভাজিত অঞ্চলে খনিজ তেল উৎপাদনের দায়িত্ব গ্রহণ করে। কেওসি যৌথভাবে টেক্সাকো-এর সাথে সেখানে উৎপাদন করে।  পরিবহন  thumb|300px|কুয়েত শহরের একটি হাইওয়ে  কুয়েতে মহাসড়কের বিস্তৃত ও আধুনিক নেটওয়ার্ক রয়েছে। মহাসড়কগুলো ৫,৭৪৯ কিলোমিটার (৩,৫৭২ মাইল) বিস্তৃত, যার মধ্যে ৪,৮৮৭ কিমি (৩,০৩৭ মাইল) প্যাড করা হয়েছে। ২ মিলিয়ন যাত্রী গাড়ি এবং ৫,০০,০০০ বাণিজ্যিক ট্যাক্সি, বাস এবং ট্রাক ব্যবহার করা হয় দেশটিতে। প্রধান মহাসড়কগুলোতে সর্বাধিক গতি ১২০ কিলোমিটার/ঘণ্টা (৭৫ মাইল)। যেহেতু দেশে কোনও রেলস্টেশন নেই, তাই বেশিরভাগ মানুষ যাত্রীবাহী গাড়িতে চলাচল করেন।  তথ্যসূত্র  বহিঃসংযোগ  বিষয়শ্রেণী:কুয়েতের অর্থনীতি বিষয়শ্রেণী:বিশ্ব বাণিজ্য সংস্থার সদস্যদের অর্থনীতি বিষয়শ্রেণী:আরব লিগের অর্থনীতি
১৯৪৩ গ্রেগরীয় বর্ষপঞ্জির একটি সাধারণ বছর।   ঘটনাবলি   ১৯৪৩ সালে ৫০ এর মন্বন্তর হয়। দুর্ভিক্ষ   জন্ম   ফেব্রুয়ারি   ১১ ফেব্রুয়ারি - আসাদ চৌধুরী, বাংলাদেশি কবি ও লেখক।  ১২ ফেব্রুয়ারি - আখতারুজ্জামান ইলিয়াস, বাংলাদেশি কথাসাহিত্যিক। (মৃ. ১৯৯৭)   মার্চ   ১ মার্চ  সাহারা খাতুন, বাংলাদেশি আইনজীবী ও রাজনীতিবিদ, বাংলাদেশের প্রথম নারী স্বরাষ্ট্রমন্ত্রী। (মৃ. ২০২০)  শাহজাহান সিরাজ, বাংলাদেশি রাজনীতিবিদ ও মুক্তিযোদ্ধা, সাবেক বন ও পরিবেশ মন্ত্রী। (মৃ. ২০২০)   জুন   ২১ জুন - রাহিজা খানম ঝুনু, একুশে পদক বিজয়ী বাংলাদেশি নৃত্যশিল্পী। (মৃ. ২০১৭)   সেপ্টেম্বর   ৩ সেপ্টেম্বর - ভ্যালেরি পেরিন, মার্কিন অভিনেত্রী ও মডেল।   অক্টোবর   ২৩ অক্টোবর - মোহাম্মদ রফিক, বাংলাদেশি কবি।   নভেম্বর   ২৮ নভেম্বর - র‍্যান্ডি নিউম্যান, মার্কিন গায়ক-গীতিকার, সঙ্গীত সমন্বয়ক ও সুরকার।   ডিসেম্বর   ২৩ ডিসেম্বর - এলিজাবেথ হার্টম্যান, মার্কিন মঞ্চ ও চলচ্চিত্র অভিনেত্রী। (মৃ. ১৯৮৭)   অজানা তারিখ   শাহ মুহাম্মদ তৈয়ব, বাংলাদেশি ইসলামি পণ্ডিত ও আধ্যাত্মিক ব্যক্তিত্ব (মৃ. ২০২০)   মৃত্যু  হাবিবুল্লাহ কুরাইশি, শিক্ষাবিদ; দারুল উলুম হাটহাজারীর সহপ্রতিষ্ঠাতা এবং প্রথম মহাপরিচালক (জ. ১৮৬৫)   তথ্যসূত্র   বিষয়শ্রেণী:১৯৪৩
দ্য মুভিং পিকচার ওয়ার্ল্ড ১৯০৭ থেকে ১৯২৭ সাল পর্যন্ত আমেরিকার প্রাথমিক চলচ্চিত্র শিল্পের একটি প্রভাবশালী বাণিজ্য পত্রিকা ছিল। এটি চলচ্চিত্র শিল্পে প্রভাব বিস্তারকারী একটি শক্তিশালী ম্যাগাজিন হিসেবে আবির্ভূত  ও সর্বোচ্চ প্রকাশনা ছিল। পত্রিকা হিসেবে এটি প্রায়শই চলচ্চিত্র প্রযোজনা সংস্থা সমূহের কাছে খবর প্রকাশের নিজ স্বাধীনতা পুনর্ব্যক্ত করতো।   ইতিহাস  জেমস পেট্রি চামার্স, জুনিয়র (১৮৬৬-১৯১২) ম্যাগাজিনটির প্রতিষ্ঠাতা ছিলেন। ১৯০৭ সালের মার্চ মাসে দ্য মুভিং পিকচার ওয়ার্ল্ড অ্যান্ড ভিউ ফটোগ্রাফার  নামে নিউইয়র্ক শহর হতে পত্রিকাটির প্রকাশনা শুরু করেছিলেন।  ১৯১১ সালে ভিউ এবং ফিল্ম ইন্ডেক্স এটির মালিকানা কিনেছিল।প্রকাশনার শুরুর সময় এটি চলচ্চিত্রের মান ও রুচি নিয়ে বিস্তারিত পর্যালোচনা করতো এবং প্রারম্ভিক দিনগুলিতে চলচ্চিত্রের কাহিনির বিষয়বস্তু নিয়ে আলোকপাত করতো। প্রকাশিত প্রতিবেদন অনুযায়ী ১৯১৪ সালের মধ্যে, এটির প্রায় ১৫০০০ কপির প্রচলন ছিল।  ১৯২৭ সালের ডিসেম্বরে ঘোষণা করা হয়েছিল যে পত্রিকাটি এক্সিহিবিটর'স হেরাল্ড-এর সাথে একত্রিত হতে যাচ্ছে, যখন খবর প্রকাশিত হয়েছিল, তখন পত্রিকা দুইটির সম্মিলিত প্রচলন ১৬,৮৮১  হবে। পরবর্তীতে ১৯৩১ সালে, পুনরায় মোশন পিকচার নিউজের সাথে সংযুক্ত হয়ে মোশন পিকচার হেরাল্ড নামে প্রকাশ হতো।  ১৯১৬ হতে ১৯৪৮ পর্যন্ত সিনে-মুন্ডিয়াল শিরোনামের ম্যাগাজিনের একটি স্প্যানিশ ভাষার সংস্করণ প্রকাশিত হয়েছিল।   চিত্রশালা    তথ্যসূত্র    বহিঃসংযোগ    আর্কাইভ.ওআরজি-এর মিডিয়া হিস্ট্রি ডিজিটাল লাইব্রেরিতে দ্য মুভিং পিকচার ওয়ার্ল্ড   ৩য় খণ্ড  (জুলাই-ডিসেম্বর ১৯০৮)  ১৭শ খণ্ড, সংখ্যা ১–৬ (জুলাই ৫, ১৯১৩ - আগস্ট ৯, ১৯১৩)  ২৫শ খণ্ড, সংখ্যা ৪–৬ (জুলাই ১৫, ১৯১৫ - আগস্ট ৭, ১৯১৫)  বিষয়শ্রেণী:১৯০৭-এ প্রতিষ্ঠিত বিষয়শ্রেণী:১৯২৭-এ বিলুপ্ত বিষয়শ্রেণী:মার্কিন যুক্তরাষ্ট্রের বিলুপ্ত ম্যাগাজিন বিষয়শ্রেণী:নিউ ইয়র্ক সিটির ম্যাগাজিন
মুহ়ম্মদ ʾইবনে ʿআলী আল-জওয়াদ (;  ১২ এপ্রিল ৮১১ – ২৯ নভেম্বর ৮৩৫), যিনি মুহ়ম্মদ আত-তক়ী, আবু জাফর এবং ইবনে আর-রিদা নামেও পরিচিত, ছিলেন ইসলামের নবী মুহম্মদের একজন বংশধর এবং দ্বাদশী শিয়া মুসলমানদের নবম ইমাম। শিয়া মতানুসারে আব্বাসীয় খলিফা আল-মুতাসিমের প্ররোচনায় স্বীয় স্ত্রী কর্তৃক বিষপ্রয়োগে তিনি মাত্র ২৫ বছর বয়সে মৃত্যুবরণ করেন এবং ইমামদের মধ্যে তিনি সবচেয়ে স্বল্পকাল বেঁচে ছিলেন।  প্রাথমিক জীবন মুহাম্মদ আল-তকি আনুমানিক এপ্রিল ১২, ৮১১ খ্রিষ্টাব্দে মদিনায় (সে সময় আব্বাসিয় খিলাফত এর অংশ ছিল) জন্মগ্রহণ করেন। তার পিতার নাম আলি আল-রিদা। তার মাতার নাম এবং বংশ সর্ম্পকে তেমন কিছু জানা যায়নি। মুহাম্মদ ইবনে ইয়াকুব আল-কুলায়িনি এর মতে, তার মা নুবিয়ার, দক্ষিণ মিশর ও উত্তর সুদানের একটি প্রাচীন অঞ্চল, হাবিবি নামক একজনের ক্রীতদাসী ছিলেন। কারো কারো মতে, তিনি ছিলেন আল-খায়জুরান বিনতে আত্তা, বাইজেন্টাইন সাম্রাজ্যের একজন মহিলা এবং আব্বাসিয় খিলাফতের খলিফা আল মাহাদির স্ত্রী ছিলেন। কেউ কেউ বিশ্বাস করেন মারিয়া আল-কিবিতিয়ার গৃহপরিচারিকা ছিলেন।  তথ্যসূত্র  Shia imams  বিষয়শ্রেণী:৮১১-এ জন্ম বিষয়শ্রেণী:৮৩৫-এ মৃত্যু বিষয়শ্রেণী:বার ইমাম বিষয়শ্রেণী:হোসাইনীয় বিষয়শ্রেণী:৯ম শতাব্দীর আরব ব্যক্তি বিষয়শ্রেণী:৯ম শতাব্দীর ইমাম বিষয়শ্রেণী:বিষক্রিয়ায় মৃত্যু
ইন্দ্রানী আইকাথ গ্যালটসেন (১৯৫২-১৯৯৯) একজন ভারতীয় ঔপন্যাসিক এবং কলাম লেখক ছিলেন।   প্রাথমিক জীবন  তিনি ১৯৫২ সালে বিহারের চাইবাসায় জন্মগ্রহণ করেছিলেন এবং তিনি তার বাবার বাড়ির প্রাচীরের বাইরের অবক্ষয় দারিদ্র্য, দুর্নীতি ও ক্ষুধা থেকে আশ্রয় নিয়ে তিনি একটি বিশেষ সুযোগে লালিত-পালিত হয়েছিলেন। তিনি নিউ ইয়র্ক সিটির বার্নার্ড কলেজে পড়াশোনা চালিয়ে যাওয়ার আগে এবং ভারত ছেড়ে যাওয়ার আগে কাছের শহর জামশেদপুরের একটি প্রিমিয়ার ক্যাথলিক স্কুল - লরেটো কনভেন্ট স্কুলে পড়াশোনা করেছিলেন।   ব্যক্তিগত জীবন  ছোট করে তার বিবাহ দেওয়া হয়েছিল এবং তারপর তার বিবাহবিচ্ছেদ হয়ে যায়। তারপরে তিনি কলকাতায় চলে আসেন, সেখানে পুরুষদের পারম্পর্য হিসাবে তাকে উজ্জীবিত করা হয়েছিল। কোন একজন ভারতীয় সেনা অফিসারকে তাঁর কথ্য ইংরাজির "পাঞ্জাবী উচ্চারণ" বলে অভিযোগ করা হয়েছিল, ভারতীয় সেনা তার এই কথাকে অগ্রাহ্য করেছিলেন। চূড়ান্তভাবে তিনি তিব্বতি বংশোদ্ভূত চা-বাগানের মালিকের সাথে আবার বিবাহ করেছিলেন এবং আসামের উত্তর-পূর্ব রাজ্যের দার্জিলিংয়ের উঁচুতে অবস্থিত একটি স্থানে চলে আসেন।  তিনি সেখানে একটি হোটেল চালিয়েছিলেন এবং তিনটি উপন্যাস রচনা করেছেন: ডটারস অফ দ্য হাউস, ক্রেনস মর্নিং (১৯৯৩) এবং হোল্ড মাই হ্যান্ড, আই এম ডাইিং, সর্বশেষ তাঁর আত্মহত্যার পরে মরণোত্তর প্রকাশিত হয়েছে। See: Khushwant Singh, Women and Men in my Life, 1995. As of 2013, the book was not available through such agencies as Amazon.   খুশবন্ত সিংয়ের পরামর্শদাতা  ইন্দ্রাণী খুশবন্ত সিং নামে একটি বিখ্যাত ভারতীয় চিঠি লেখেন। যিনি অনেক চিঠি লেখককে উৎসাহিত করে তাঁর চিঠিগুলির উত্তর দিয়েছিলেন। তিনি তাঁর কাছে প্রথম উপন্যাসটি অধ্যায়-পর-অধ্যায় পাঠিয়েছিলেন এবং তিনি তাকে ভারতের পেঙ্গুইন প্রধান ডেভিড ডেভিডারের কাছে উল্লেখ করেছিলেন।   চৌর্যবৃত্তি কেলেঙ্কারী  প্রকাশের পরপরই এটি স্পষ্ট হয়ে যায় যে তাঁর দ্বিতীয় উপন্যাস ক্রেইনস মর্নিং ইংরেজি ঔপন্যাসিক এলিজাবেথ গডেজ দ্য রোজমেরি ট্রি থেকে কপি করেছিলেন। যা ১৯৫৬ সালে হোডার অ্যান্ড স্টাফটন লন্ডনে প্রকাশ করেছিলেন। ওয়াশিংটন পোস্ট ফরেন সার্ভিসের মলি মুর লিখেছেন: "আইকাথ-গ্যালটসেন কোনও ভারতীয় গ্রামে সরঞ্জামটি পুনর্নির্মাণ করেছিলেন। নাম পরিবর্তন করে এবং হিন্দুতে ধর্ম পরিবর্তন করেছিলেন তবে প্রায়শই গল্পকের কথার মতো করে রেখেছিলেন"। চৌর্যবৃত্তিটি যখন উন্মোচিত হয়েছিল, তখন ক্রেইন মর্নিং নামে ভারতে পেঙ্গুইন বই এবং মার্কিন যুক্তরাষ্ট্রে ব্যালেন্টাইন বইয়ে প্রকাশিত হয়েছিল কিন্তু যুক্তরাজ্যে এখনও তা প্রকাশিত হয়নি।   আত্মহত্যা    চৌর্যবৃত্তি আবিষ্কারের অনেকদিন পরে ১৯৯৪ সালে সোডিয়াম ফসফেট বা ইঁদুরের বিষ খায়ে তিনি আত্মহত্যা করার চেষ্টা করেন এবং পরে তিনি মারা যান। মৃত্যুর আগে তিনি তার বাবার পৈতৃক বাড়িতে ফিরে এসেছিলেন যেখানে তিনি নিজের মা ও বোনের বিরুদ্ধে সম্পত্তি নিয়ে বিতর্কিত লড়াইয়ে জড়িত ছিলেন।  খুশবন্ত সিংহ তাঁর সম্পর্কে তাঁর জীবন " ওমেন অ্যান্ড মেন ইন মাই লাইফ" বইটিতে লিখেছিলেন। যা তিনি তাকে উৎসর্গ করেছিলেন। Khushwant Singh, Women and Men in My Life, 1995   তথ্যসূত্র   বিষয়শ্রেণী:১৯৫২-এ জন্ম বিষয়শ্রেণী:১৯৯৪-এ মৃত্যু বিষয়শ্রেণী:নারী সাংবাদিক বিষয়শ্রেণী:ভারতীয় নারী ঔপন্যাসিক বিষয়শ্রেণী:২০শ শতাব্দীর ভারতীয় লেখিকা বিষয়শ্রেণী:২০শ শতাব্দীর ভারতীয় ঔপন্যাসিক বিষয়শ্রেণী:২০শ শতাব্দীর ভারতীয় সাংবাদিক বিষয়শ্রেণী:১৯৯৪-এ আত্মহত্যা বিষয়শ্রেণী:ভারতীয় নারী সাংবাদিক
থাম্ব|ইয়েরেভানের একটি রেস্তোরাঁয় আর্মেনিয়ান ইটচ একটি পার্শ্বপদ হিসেবে পরিবেশন করা হয়। এটচ () একটি ঐতিহ্যবাহী আর্মেনীয় পার্শ্ব পদ, সালাদ বা স্প্রেড। টাববুলেহর সাথে এর কিছুটা মিল রয়েছে। এই পদটি ইচ, মেটচ বা অন্যান্য বিভিন্ন নামে পরিচিত।Complete Armenia Cookbook; ভেজজিয়ান;  এটচ ঘরের তাপমাত্রায় বা গরম উভয়ভাবেই খাওয়া যায়।  এর স্বাভাবিক লাল রঙ আসে পিষ্ট করা বা পিউরি করা টমেটো থেকে। সাধারণত এতে অতিরিক্ত উপাদান হিসেবে পেঁয়াজ, পার্সলে, জলপাই তেল, লেবু, পাপরিকা এবং বেল মরিচ ব্যবহৃত হয়।আর্মেনিয়ান খাদ্য: বাস্তব, কল্পকাহিনি ও লোককথা। ইরিনা পেত্রোশিয়ান, ডেভিড আন্ডারউড (2006)।   এটি খেমায়ার নিরামিষ রূপ হওয়ার কারণে একে কথ্য ভাষায় "মক খেমা" বলা হয়।   আরও দেখুন    কায়সার   তথ্যসূত্র    বহির্সংযোগ    এইচ, আর্মেনিয়ান সাইড ডিশ   গ্রন্থপঞ্জি    আর্মেনিয়ার রান্নাবিদ্যা। সোনিয়া উভেজিয়ান, (২০০১), ইংরেজি ভাষা   আর্মেনিয়ান কুকবুক , ইংরেজি ভাষা    আর্মেনিয়ার রান্নাবিদ্যা; সোনিয়া উভেজিয়ান, ইংরেজি ভাষা     কমপ্লিট আর্মেনিয়া কুকবুক; ভেজজিয়ান, , ইংরেজি ভাষা   বিষয়শ্রেণী:আর্মেনীয় রন্ধনশৈলী বিষয়শ্রেণী:খাদ্য
দেয়াঙ পাহাড় (দিয়াং নামেও পরিচিত) বাংলাদেশের চট্টগ্রামের একটি ঐতিহাসিক পাহাড়। এটি চট্টগ্রামের কর্ণফুলী নদীর দক্ষিণ তীরবর্তী বর্তমান আনোয়ারা-কর্ণফুলীর বিস্তীর্ণ এলাকা জুড়ে অবস্থিত। এই অঞ্চলেই আরাকানিদের চাটিগাঁ দুর্গ ও দেয়াঙ কারাগার অবস্থিত ছিল, যে কারাগারে ১৫শ খ্রিষ্টাব্দে মহাকবি আলাওল আরাকানিদের হাতে ধরা পড়ে বন্দী ছিলেন। উনিশ শতকের শুরুর দিকে পর্তুগিজদের আগমনের পর অঞ্চলটি 'ফিরিঙ্গি বন্দর' নামে পরিচিত ছিল।  ইতিহাস ঐতিহাসিক ভাবে জানা যায় ১৫১৮ সালে পর্তুগিজ বণিকদের চট্টগ্রামে আগমন ঘটে। পরবর্তীতে ১৫৩৭ সালে তারা দিয়াংয়ে বসতি গড়ে তোলে। আলাওল তার সতীময়না কাব্যে দেয়াঙয়ের কথা বলেছেন:  আরাকান রাজাদের রাজধানী ছিল দেয়াঙ। দেয়াঙ একসময় ত্রিপুরা রাজাদের অধীনেও ছিল। ১৫৩৭ সালে সুলতান গিয়াসউদ্দিন মাহমুদ শাহ সামরিক সাহায্যের বিনিময়ে পর্তুগিজ বণিকদের দেয়াঙ পাহাড়ে কুঠি ও গির্জা নির্মাণের অনুমতি দেন। অনেকের মতে ধারণা করা হয় চট্টগ্রামের প্রাচীন পণ্ডিতবিহার বিশ্ববিদ্যালয় এই দেয়াঙ পাহাড়ে অবস্থিত ছিল। মোগল আমলে আরাকানি সৈন্যরা ফিরিঙ্গি বন্দর ও ফিরিঙ্গি পল্লীর নিকট তিনটি ঘর নির্মাণ করে। প্রে আরাকানিদের পরাজিত করে মোগল সেনারা দিয়াংয়ে আগুন ধরিয়ে দেয়। ধারণা করা হয়, পণ্ডিতবিহার তখনই ধ্বংসপ্রাপ্ত হয়। চট্টগ্রাম বিশ্ববিদ্যালয়ের প্রতিষ্ঠার ইতিহাসে থেকে জানা যায় ১৯৪০ সালের ২৮ ডিসেম্বর, কলকাতায় অনুষ্ঠিত জমিয়তে উলামায়ে হিন্দের এক সর্বভারতীয় সম্মেলনে মনিরুজ্জামান ইসলামাবাদী সভাপতির ভাষণে চট্টগ্রাম অঞ্চলে একটি ‘ইসলামিক বিশ্ববিদ্যালয়’ নির্মাণের কথা উপস্থাপন করেন এবং একই লক্ষ্যে তিনি চট্টগ্রামের আনোয়ারা উপজেলার দেয়াঙ পাহাড়ে উক্ত বিশ্ববিদ্যালয় নির্মাণের জন্য ভূমি ক্রয় করেছিলেন।  দেয়াঙ পাহাড়ের পাদদেশে রয়েছে ২০০ বছরের পুরোনো ঐতিহাসিক বড় উঠান মিয়া বাড়ি।  তথ্যসূত্র  বিষয়শ্রেণী:চট্টগ্রাম জেলার ভূগোল বিষয়শ্রেণী:চট্টগ্রাম জেলার ইতিহাস ও ঐতিহ্য বিষয়শ্রেণী:চট্টগ্রাম জেলার দর্শনীয় স্থান বিষয়শ্রেণী:বাংলাদেশের পাহাড় বিষয়শ্রেণী:আনোয়ারা উপজেলা বিষয়শ্রেণী:কর্ণফুলী উপজেলা
পাথুরে ঘর পোয়া (বৈজ্ঞানিক নাম: Garra annandalei) (ইংরেজি: Stone Roller) হচ্ছে Cyprinidae পরিবারের Garra গণের একটি স্বাদুপানির মাছ।  বর্ণনা নলাকার দেহ লম্বা পার্শ্বীয়ভাবে সামান্য চাপা তবে মাথা উপর-নিচে সামান্য চাপা। মুখের হা ছোট, অর্ধবৃত্তাকার এবং উন্নতভাবে বিকশিত ও অবনত। এ মাছ শিলার সাথে লেগে থাকে। পাথরের উপরে জমে থাকা শ্যাওলা খায়। দের দেহ ধূসর বর্ণের। আঁইশে ক্ষুদ্রাকার অসংখ্য বিন্দুর মত দাগ দেখতে পাওয়া যায়। পুচ্ছপাখনার নিচের খণ্ডটি কালো বর্ণের তবে অন্যান্য পাখনাসমূহ কালচে বর্ণের হয়ে থাকে ।  বিস্তৃতি বাংলাদেশ, নেপাল, ভারত, ভুটান। এদেশের উত্তর-পূর্ব দিকের পাহাড়ি অঞ্চলে এ প্রজাতি মাছের আবাসস্থল।  স্বভাব ও আবাস্থল এই মাছ পাহাড়ি জলপ্রবাহে পাওয়া যায়। তীব্র স্রোত ও পরিষ্কার জল বিশিষ্ট পাহাড়ি ঝর্ণা ও নদীর পাথর সমৃদ্ধ তলদেশে এদের দেখতে পাওয়া যায়। চিবুকে উপস্থিত চোষক চাকতির সাহায্যে এরা পাথরের সাথে আটকে থাকতে পারে। এরা জলাশয়ের উপরিভাগ ও তলদেশ উভয় স্থানেই বাস করে। জলাশয়ের তলদেশে অবস্থিত পাথরের তলদেশে লুকিয়ে থাকতে পছন্দ করে।  অর্থনৈতিক গুরুত্ব একক প্রজাতি হিসেবে এই মাছের উৎপাদন তথ্য পাওয়া যায় না। বাংলাদেশে বিরল প্রজাতির মাছের মধ্যে এই মাছ অন্যতম। খাবারের মাছ বা চাষের মাছ হিসেবে এর গুরুত্ব নেই তবে এ্যাকুয়ারিয়ামের বাহারি মাছ হিসেবে এর প্রচলন করা সম্ভব হলে এটি একটি সম্ভাবনাময় প্রজাতি হিসেবে বিবেচিত হবে তা নিশ্চিত করেই বলা যায়।  বাংলাদেশে বর্তমান অবস্থা এবং সংরক্ষণ আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি সম্পর্কে বাংলাদেশে উপাত্তের অভাবের কথা উল্লেখ করা হয়ে থাকে।   আরও দেখুন   বাংলাদেশের মাছের তালিকা  বাংলাদেশের স্বাদুপানির মাছের তালিকা  বাংলাদেশের সংরক্ষিত মাছের তালিকা  তথ্যসূত্র Menon, A.G.K. (1999) Check list - fresh water fishes of India., Rec. Zool. Surv. India, Misc. Publ., Occas. Pap. No. 175, 366 p. Talwar, P.K. and A.G. Jhingran (1991) Inland fishes of India and adjacent countries. vol 1., A.A. Balkema, Rotterdam. 541 p. Rahman, A.K.A. (1989) Freshwater fishes of Bangladesh., Zoological Society of Bangladesh. Department of Zoology, University of Dhaka. 364 p.  বিষয়শ্রেণী:স্বাদু পানির মাছ বিষয়শ্রেণী:বাংলাদেশের মাছ বিষয়শ্রেণী:ভারতের মাছ বিষয়শ্রেণী:নেপালের মাছ বিষয়শ্রেণী:ভুটানের মাছ
সাবিনা জাইরোভনা আজিমবায়েভা (কাজাখ:Сабина Заирқызы Әзімбаева; ; জন্ম ১৪ ফেব্রুয়ারি ২০০০) হলেন কাজাখস্তানের একজন মডেল যিনি ২০১৭ সালে মিস আলমাটি খেতাব লাভ করেছিলেন এবং ২০১৮ সালে মিস ইউনিভার্স প্রতিযোগিতায় কাজাখস্তানের প্রতিনিধিত্ব করেছিলেন। তিনি মিস কাজাখস্তান ২০১৮ এ সেরা পাঁচ প্রতিযোগীর একজন ছিলেন।  জীবন ও কর্মজীবন সাবিনা জন্মেছেন আলমাটিতে তিনি আলমাটি কলেজে পড়ার পাশাপাশি মডেলিং করে থাকেন।  সুন্দরী প্রতিযোগিতায় অংশগ্রহণ ২০১৭ সালের ১৩ সেপ্টেম্বরে আজিমবায়েভা মিস আলমাটি ২০১৭ খেতাব লাভ করেন। তিনি মিস কাজাখস্তান ২০১৮ প্রতিযোগিতাগ অংশ নেন এবং প্রথম রানার আপ হিসেবে ঘোষিত হন। ফলশ্রুতিতে তিনি মিস ইউনিভার্স কাজাখস্তান ২০১৮ হিসেবে ঘোষিত হন ২০১৮ সালের মিস ইউনিভার্স প্রতিযোগিতায় কাজাখস্তানের প্রতিনিধিত্ব করেছিলেন।  তথ্যসূত্র  বিষয়শ্রেণী:জীবিত ব্যক্তি বিষয়শ্রেণী:২০০০-এ জন্ম বিষয়শ্রেণী:মিস ইউনিভার্স ২০১৮-এর প্রতিযোগী
টেন্ডো লুবওয়ামা মাবাজী (জন্ম: ১৭ অক্টোবর ১৯৭৪) পূর্ব ও মধ্য আফ্রিকা এবং উগান্ডার জাতীয় দলের প্রতিনিধিত্বকারী সাবেক উগান্ডার আন্তর্জাতিক ক্রিকেটার। তিনি ডানহাতি মিডিয়াম পেস বোলার হিসাবে খেলেন।  মাবাজী জন্মগ্রহণ করেন মুলাগো, কাম্পালা । Tendo Mbazzi – CricketArchive. Retrieved 13 March 2016. ১৯৯৭ সালের আইসিসি ট্রফিতে পূর্ব ও মধ্য আফ্রিকা সংযুক্ত দলকে প্রতিনিধিত্ব করে, তিনি তার দলের ছয়টি ম্যাচে পাঁচ উইকেট নিয়ে খেলেছিলেন। Records / Carlsberg ICC Trophy, 1996/97 - East (and Central) Africa / Batting and bowling averages – ESPNcricinfo. Retrieved 13 March 2016. তার সেরা পারফরম্যান্সটি পশ্চিম আফ্রিকার বিপক্ষে নেওয়া ৭.২ ওভারের মধ্যে ২/২৬। ICC Trophy matches played by Tendo Mbazzi – CricketArchive. Retrieved 13 March 2016. উগানডান ম্যাচের সমস্ত রেকর্ড না পাওয়া সত্ত্বেও, ২০০০ সালে আফ্রিকা কাপে মাবাজী তার নিজের দেশ উগান্ডার প্রতিনিধিত্বকারী হিসাবে প্রথম রেকর্ড করা হয়েছিল। Miscellaneous matches played by Tendo Mbazzi – CricketArchive. Retrieved 13 March 2016. ২০০১ সালের আইসিসি ট্রফিতে তিনি উগান্ডার প্রতিনিধিত্ব করেছিলেন, এবং ছয়টি খেলায় ছয় উইকেট নিয়ে প্রতিটি ম্যাচ খেলেছিলেন। Records / ICC Trophy, 2001 - Uganda / Batting and bowling averages – ESPNcricinfo. Retrieved 13 March 2016. আর্জেন্টিনার বিপক্ষে, তিনি মাত্র চারটি বল থেকে ২/২ নিয়েছেন, আর ইস্রায়েলের বিপক্ষে তিনি দশ ওভার থেকে ২/১১ নিয়ে শেষ করেছেন।  উগান্ডার হয়ে মাবাজীর ফাইনাল ম্যাচটি ছিল ২০০৩ সালের আইসিসি আন্তঃমহাদেশীয় কাপের খেলা কেনিয়ার বিপক্ষে, যা প্রথম শ্রেণির মর্যাদা লাভ করেছিল। First-class matches played by Tendo Mbazzi – CricketArchive. Retrieved 13 March 2016.   তথ্যসূত্র    বহিঃসংযোগ    ক্রিকেটআরচাইভে প্লেয়ারের প্রোফাইল এবং পরিসংখ্যান  ইএসপিএনক্রিকইনফোতে প্লেয়ারের প্রোফাইল এবং পরিসংখ্যান  বিষয়শ্রেণী:উগান্ডীয় ক্রিকেটার বিষয়শ্রেণী:জীবিত ব্যক্তি বিষয়শ্রেণী:১৯৭৪-এ জন্ম বিষয়শ্রেণী:কাম্পালা জেলার ব্যক্তি